Meseelemzés - 5. o.

*– Adj címet a történetnek!*

Mielőtt a gyerekek kezébe adtam a lapot, felolvastam a mesét – a címe nélkül.

Ezután összegyűjtöttük a legkifejezőbbeket, majd közösen újra elolvastuk a történetet.

*– Miben hasonlít és miben tér el a klasszikus meséktől?*

*– Készítsünk képregényt!*

Hat címet írtam fel a táblára megszámozva:

1.     Kornél, az ágy alatt lakó szörnyeteg

2.     Kornél, a szekrényben lakó szörnyeteg

3.     A szoba alaprajza, útvonal a foteltől a fiókig

4.     Zseblámpák (háromféle)

5.     Matekfüzetben matekházi

6.     Oszkár a párkány alatt

Ezután mindenki kapott egy számot 1-től 6-ig, a számhoz tartozó témát kellett otthon megrajzolnia. (Egy 18 fős osztályban így hárman is ugyanazt kapják, tehát három képsorozat is készülhet –

vagy közösen kiválasztjuk az azonos című illusztrációk közül a legjobbat.)

A képek alapján szóban újraalkothatjuk a történetet – nem baj, ha nem pontosan egyezik meg az eredetivel!

**Ha jut rá idő, az alábbi kérdésekkel feleleveníthetjük az ötödikben szerzett anyanyelvi ismereteket:**

*–  Milyen szólásokra, állandósult szókapcsolatokra ismersz a szövegben*? (Pl. szöget üt a fejébe, fél fogára se elég)

*– Milyen hangulatfestő szavakat találtál?*(Pl. előkászálódott, összerezzent)

*– Milyen hangutánzó szavakat találtál?* (Pl. szuszogó, böffentett)

*– Milyen szinonimáit ismered a*szörnyű *szónak?*

*– Mit tanultunk az -ú, -ű végű melléknevek helyesírásáról?*

*– Szóban szó: gyűjts szavakat, melyek magukba foglalják az*elem *betűkapcsolatot! (félelem, értelem, velem stb.)*